b'\n_START_ARTICLE_\nDansk Melodi Grand Prix 1980\n_START_SECTION_\nAfstemning\n_START_PARAGRAPH_\nVinderen blev fundet af en jury best\xc3\xa5ende af 11 personer, der var bredt sammensat med hensyn til alder og erhverv, og som sad p\xc3\xa5 forreste r\xc3\xa6kke i salen under live-showet. Hvert jurymedlem kunne efter hver sang afgive fra 0 til 9 point til den p\xc3\xa5g\xc3\xa6ldende sang, og sangens endelige pointtal var summen af de 11 jurymedlemmers point. _NEWLINE_Jurymedlemmerne havde inden live-showet lyttet til optagelser af sangene samt til showets generalpr\xc3\xb8ve, og efter at have h\xc3\xb8rt sangene, havde medlemmerne hver afgivet en forel\xc3\xb8big stemme fra 0 til 9 point til hver sang. Da jurymedlemmerne under showet afgav deres endelige stemme, kunne denne h\xc3\xb8jst afvige 1 point fra den forel\xc3\xb8bige stemme p\xc3\xa5 samme sang.'